Vuosaaren nuorten tuottamassa bänditapahtumassa kuullaan loppukesän tarttuvimmat riffit ja rosoisimmat säröt, kun neljä bändiä päästetään irti ja rokki soi!
Vuosaaren nuorten tuottamassa bänditapahtumassa kuullaan loppukesän tarttuvimmat riffit ja rosoisimmat säröt, kun neljä bändiä päästetään irti ja rokki soi! VuoRock tuo lavalle neljä huikeaa nuorten bändiä, joiden musiikissa kuullaan metalli-, punk- ja heavy rock –soundeja. Tapahtuma on tuotettu Vuosaaren nuorten omasta toimeliaisuudesta ja toiveista käsin. Tässä tapahtumassa pääsee moshaamaan ja fiilistelemään täysillä! Tapahtuman alustava aikataulu: 17.00 Ovet auki ja illan aloittavaa ohjelmaa Vuotalon aulassa 18.00 Neurosect 18.40 Pill of Happiness 19.20 Radelmare 20.00 RapidFire Bändien esittelyt: Neurosect Neurosect on vantaalainen alotteleva metallibändi jolla on syksyn aikana tulossa omaa musiikkia. Pill of Happiness Pill Of happiness on suoraan Kontulasta puskeva metallimöykky, jonka ainut tehtävä on jakaa metallin ilosanomaa kaikille. Musiikki on maustettu erityisesti masentavilla teemoilla, joiden pyrkimyksenä on tavoittaa kaikki joita on joskus kohdeltu elämässä väärin. Toisin kun normaali masennuslääke, Pill Of Happiness haluaa tuoda surun esiin. Bändi syntyi kahden vatipään Ossin ja Joelin yhteen lyömisestä, vaikka toki muut jäsenet liittyivät vasta, kun nämä kaksi nuorukaista sai selvittyä päänsärystään. Bändin keula on hottis Matti, joka on saanut tehtäväkseen huutaa ja rämpyttää kitaraa niin kuin hullu. Lead-kitaran hoitaa Ossi mahdollisimman taidokkaasti. Rumpuja paukuttaa Joel niin lujaa, että korvat kiljuu vielä huomennakin. Viimeisenä muttei todellakaan vähäisimpänä on Tomi, joka hiplaa bassoa jykevästi. Koska yksi kieli ei riitä, musiikkia tehdään englanniksi ja suomeksi. Radelmare Radelmare raapii punkkia ja louhii metallia. Radelmaren musiikissa yhdistyy 80-luvun räyhäkät kitarariffit moderniin metalliin. Laulu taipuu screameista puhtaaseen lauluun ja bändin livemeininki on tiukkaa toimitusta saaden yleisönkin liikkeelle. Jos yhtyeen musiikkia yrittää kuvata muiden yhtyeiden kautta niin se on sekoitus Motörheadia, Mötley Crüeta, Panteraa, Slipknotia ja Bring Me The Horizonia. Bändin kotipaikka on Kouvolassa ja bändi on perustettu vuonna 2023. Genre: punk/rock/metalcore. RapidFire RapidFire soittaa heavy rockia.